

**R E P U B L I K A H R V A T S K A**

**KRAPINSKO-ZAGORSKA ŽUPANIJA**

Upravni odjel za obrazovanje, kulturu,

šport i tehničku kulturu

KLASA: 604-02/21-01/09

URBROJ: 2140/1-10-5-21-7

Zabok, 14. listopada 2021.

**KRAPINSKO-ZAGORSKA ŽUPANIJA**

**n/p župana Željka Kolara**

**PREDMET: Lista rodno netradicionalnih zanimanja za dodjelu stipendija za školsku**

**2021./2022. godinu**

**- prijedlog**

**PRAVNI TEMELJ:** Pravilnik o dodjeli stipendija učenicima srednjih škola i studentima Krapinsko-zagorske županije („Službeni glasnik Krapinsko-zagorske županije“ 42/21.), te članak 32. Statuta Krapinsko–zagorske županije («Službeni glasnik Krapinsko–zagorske županije» broj 13/01., 5/06., 14/09., 11/13., 13/18., 5/20., 10/21. i 15/21. – pročišćeni tekst),

**NADLEŽNOST ZA DONOŠENJE:** Župan

**PREDLAGATELJ:** Upravni odjel za obrazovanje, kulturu, šport i tehničku kulturu

**IZVJESTITELJ:** Mirjana Smičić Slovenec, pročelnica

Povjerenstvo za dodjelu stipendija učenicima srednjih škola i studentima s područja Krapinsko-zagorske županije je na sastanku održanom elektronskim putem od 13. do 14. listopada 2021. godine, utvrdilo Prijedlog Liste rodno netradicionalnih zanimanja za dodjelu stipendija za školsku 2021./2022. godinu, radi donošenja, sukladno članku 16. Pravilnika o dodjeli stipendija učenicima srednjih škola i studentima Krapinsko-zagorske županije i članka 32. Statuta Krapinsko-zagorske županije ("“Službeni glasnik Krapinsko-zagorske županije”, br. 13/01., 5/06., 14/09., 11/13., 13/18., 5/20., 10/21. i 15/21. – pročišćeni tekst).

Utvrđeni Prijedlog Liste dostavlja se u prilogu i predlaže se njegovo usvajanje.

**S poštovanjem,**

**PROČELNICA**

**Mirjana Smičić Slovenec, prof.**

**Privitak:**

* **Prijedlog Liste, kao u tekstu**

****

**REPUBLIKA HRVATSKA**

**KRAPINSKO-ZAGORSKA ŽUPANIJA**

**ŽUPAN**

KLASA: 604-02/21-01/09

URBROJ: 2140/01-02-21-8

Krapina, 15. listopada 2021.

Na temelju članka 16. Pravilnika o dodjeli stipendija učenicima srednjih škola i studentima Krapinsko-zagorske županije (Službeni glasnik Krapinsko-zagorske županije broj 42/21.), Župan donosi

**L I S T U**

**rodno netradicionalnih zanimanja za dodjelu stipendija za školsku 2021./2022. godinu**

**I**

Ovom Listom utvrđuju se rodno netradicionalna zanimanja, za dodjelu stipendija za školsku 2021./2022. godinu, i to kako slijedi:

**slastičar, cvjećar i kozmetičar – podzastupljen muški rod,**

**automehaničarka, CNC-operaterka, strojobravarica – podzastupljen ženski rod.**

Učenicima koji se školuju za zanimanja u kojima je tradicionalno podzastupljen ženski/muški rod, na ukupni broj bodova, dodjeljuje se još 1 bod.

**II**

Ova Lista objavit će se u Službenom glasniku Krapinsko-zagorske županije.

**ŽUPAN**

**Željko Kolar**